Sivý vrch (geomorfologická časť)

Sivý vrch je geomorfologická časť Západných Tatier.

Vymedzenie 
Nachádza sa v najzápadnejšej časti Západných Tatier a dominuje mu rozsiahly horský hrebeň s rovnomenným vrchom (). Jalovecká a Bobrovecká dolina so sedlom Pálenica ohraničujú Sivý vrch na východe od Liptovských Tatier, severnejšie nadväzujú Roháče, obe časti Západných Tatier. Na severe susedí Zuberská brázda, podcelok Podtatranskej brázdy, západným smerom leží Prosečné, patriace do Chočských vrchov. Južným smerom nadväzuje Podtatranská kotlina a jej časti Chočské podhorie, Matiašovské háje a Smrečianska pahorkatina.

Vrcholy 
 Sivý vrch ()
 Ostrá ()
 Veľká kopa ()
 Malá kopa ()
 Babky ()

Významné sedlá 
 Pálenica
 Priehyba
 Predúvratie

Ochrana prírody 
Celý Sivý vrch je súčasťou Tatranského národného parku, z maloplošných chránených území sa tu nachádza národná prírodná rezervácia Mních, Sivý vrch a Suchá dolina, ako aj prírodná rezervácia Úplazíky.

Turizmus 
Táto časť Tatier patrí medzi turisticky menej navštevované, no lákadlom sú skalné bralá a poloha na okraji pohoria s jedinečnými výhľadmi. Sivý vrch () je najzápadnejším vrchom v hlavnom tatranskom hrebeni, hoci južným smerom pokračuje bočný hrebeň a značený chodník až na Babky (). Hrebeň je prístupný z viacerých smerov z okolitých dedín tak na Orave, ako aj v Liptove. Medzi Malou kopou a Mníchom sa nachádza Chata pod Náružím.

Referencie

Iné projekty 

Západné Tatry
Geomorfologické časti na Slovensku